Εμίλ Ντερλέν Ανρί Ζινσού

Ο Εμίλ Ντερλέν Ανρί Ζινσού (Émile Derlin Henri Zinsou, 1918-2016) ήταν πολιτικός από το Μπενίν. Υπήρξε πρόεδρος της Δαχομέης, όπως ήταν γνωστή η χώρα το μεγαλύτερο μέρος της διακυβέρνησής του, από το 1968 ως το 1969.

 Βιογραφία 
Γεννήθηκε στην Ουίντα του Μπενίν, στις 23 Μαρτίου του 1918. Υπηρέτησε στο Υπουργείο Εξωτερικών της Δαχομέης τις περιόδους 1962-63 και 1965-67. Το 1967 κατέλαβε την εξουσία στρατιωτικό καθεστώς και εξέφρασε την υποστήριξή του στο Ζινσού. Έγινε πρόεδρος στις 17 Ιουλίου του 1968 και υπηρέτησε στο αξίωμα αυτό ως τις 10 Δεκεμβρίου του 1969. Ο Ζινσού ήταν παρών στην υπογραφή της συμφωνίας που οδήγησε στην ίδρυση της Αφρικανικής Ένωσης στις 12 Ιουλίου του 2000 στο Τόγκο.

Ανέλαβε μεσολαβητικό ρόλο στην εμφύλια σύρραξη στη Λαϊκή Δημοκρατία του Κονγκό. Τον Σεπτέμβριο του 1999 μετέβη στην Κινσάσα μαζί με τον έτερο διαμεσολαβητή Ματέο Ζούπι και συναντήθηκε με τον ηγέτη της χώρας, Λοράν-Ντεζιρέ Καμπιλά."Congolese mediators meet Kabila", BBC News, 23 Σεπτεμβρίου 1999.
Ως το θάνατό του ήταν επίτιμος πρόεδρος του κόμματος Εθνική Ένωση για Δημοκρατία και Πρόοδο.Chales Yansunnu, "Mathieu Kérékou refuse l’école des anciens présidents" , Fraternite (sonangnon.net), 15 Ιουνίου 2007 . Στις προεδρικές εκλογές του 2006 υποστήριξε τον Γιαγί Μπονί.

Πέθανε σε ηλικία 98 ετών στην οικία του στο Κοτονού του Μπενίν, στις 28 Ιουλίου 2016.

 Παραπομπές 

Ζινσου
Ζινσου